ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
অসাধারণ ফলাফলের ওপর নির্ভর করে এমএসএমই মন্ত্রক ইন্ডিয়া ইঙ্ক.-কে ক্ষুদ্র ও মাঝারি সংস্থাগুলির বকেয়া মিটিয়ে দেওয়ার অনুরোধ আরও সুবিন্যস্ত করেছে; এমএসএমই-র বকেয়া মিটিয়ে দেওয়ার জন্য ২,৮০০-রও বেশি কর্পোরেট সংস্থাকে চিঠি দেওয়া হয়েছে
নয়াদিল্লি, ১৯ অক্টোবর, ২০২০
নিরন্তর প্রচেষ্টার অসামান্য ফলাফলের ওপর নির্ভর করে কেন্দ্রীয় অতিক্ষুদ্র, ছোট ও মাঝারি শিল্পোদ্যোগ  মন্ত্রক ইন্ডিয়া ইঙ্ক.-কে ক্ষুদ্র ও মাঝারি সংস্থাগুলির পক্ষ থেকে পণ্য ও পরিষেবা প্রদান বাবদ বকেয়া মিটিয়ে দেওয়ার জন্য অনুরোধ আরও সুবিন্যস্ত করেছে।
ক্ষুদ্র ও মাঝারি শিল্পোদ্যোগ মন্ত্রক চলতি মাসের মধ্যেই ২,৮০০-র বেশি কর্পোরেত সংস্থাকে ক্ষুদ্র ও মাঝারি শিল্পসংস্থাগুলির প্রাপ্য বকেয়া মিটিয়ে দেওয়ার জন্য চিঠি দিয়েছে।
উল্লেখ করা যেতে পারে, গত মাসে মন্ত্রক অগ্রণী ৫০০টি কর্পোরেট সংস্থাকে তাদের বকেয়া মিটিয়ে দেওয়ার জন্য চিঠি দেয়। এই প্রেক্ষিতে মন্ত্রকের পক্ষ থেকে জানানো হয়েছে, কর্পোরেট সংস্থাগুলির কাছ থেকে বকেয়া মেটানোর ক্ষেত্রে ভালো সাড়া মিলেছে। ক্ষুদ্র ও মাঝারি শিল্পসংস্থাগুলিকে গত পাঁচ মাসের অধিকাংশ বকেয়াই সেপ্টেম্বর মাসে মিটিয়ে দেওয়া হয়েছে। কেবল তাই নয়, নির্দিষ্ট সময়সীমার মধ্যে ক্ষুদ্র ও মাঝারি শিল্পসংস্থাগুলি থেকে পণ্য ও পরিষেবা সংগ্রহ তথা লেনদেনের পরিমাণও সেপ্টেম্বর মাসে বেড়েছে। মন্ত্রকের পক্ষ থেকে আরও জানানো হয়েছে, কেবল গত পাঁচ মাসেই কেন্দ্রীয় রাষ্ট্রায়ত্ত সংস্থাগুলি ১৩,৪০০ কোটি টাকার বকেয়া মিটিয়ে দিয়েছে। এর মধ্যে ৩,৭০০ কোটি টাকার বকেয়া মেটানো হয়েছে কেবল সেপ্টেম্বর মাসেই। কর্পোরেট সংস্থাগুলির এই প্রচেষ্টার প্রশংসা করেছে মন্ত্রক।
ক্ষুদ্র ও মাঝারি শিল্পোদ্যোগ মন্ত্রক তার কর্তব্য হিসেবে ক্ষুদ্র ও মাঝারি শিল্পসংস্থাগুলির বকেয়া মিটিয়ে দেওয়ার জন্য বিশেষভাবে উদ্যোগী হয়েছে এবং বকেয়া মেটাতে প্রয়োজনে ডিজিটাল পদ্ধতি অবলম্বনের ওপর গুরুত্ব দিয়েছে।
মন্ত্রকের পক্ষ থেকে দেশের বৃহত্তর কর্পোরেট জগতকে লেখা এক চিঠিতে বলা হয়েছে, ক্ষুদ্র ও মাঝারি শিল্পসংস্থাগুলির প্রাপ্য বকেয়া দ্রুত মিটিয়ে ফেলতে যাতে এ ধরনের সংস্থাগুলি আসন্ন উৎসবের মরশুমে ব্যবসা-বাণিজ্যের বিভিন্ন সুযোগ-সুবিধা গ্রহণ করতে পারে এবং সংস্থাগুলির কাছে নগদের যোগান বৃদ্ধি পায়। এমন কিছু ক্ষুদ্র ও মাঝারি শিল্পসংস্থা রয়েছে যারা সারা বছর এই সময়টির ওপর নির্ভর করে থাকে। তাই, তাদেরকে সময়মতো বকেয়া মিটিয়ে দেওয়া হলে একদিকে যেমন তাদের ব্যবসা-বাণিজ্য বৃদ্ধি পায়, অন্যদিকে সারা বছরের আয়ের সংস্থান হয়ে থাকে। তাই, মন্ত্রকের পক্ষ থেকে কর্পোরেট সংস্থাগুলিকে যত দ্রুত সম্ভব প্রদেয় বকেয়া চলতি মাসেই মিটিয়ে দেওয়ার অনুরোধ করা হয়েছে।
মন্ত্রক প্রদেয় বকেয়া দ্রুত মিটিয়ে দেওয়ার পাশাপাশি, কর্পোরেট জগতকে প্রশাসনিক ও আইনি বিভিন্ন সংস্থানের কথাও স্মরণ করিয়ে দিয়েছে এবং বলেছে সময়মতো বকেয়া মিটিয়ে দেওয়ার জন্য তারা অর্থ প্রযুক্তি-ভিত্তিক পন্থা অবলম্বন করতে পারে।
ক্ষুদ্র ও মাঝারি শিল্পসংস্থাগুলির প্রাপ্য বকেয়া মেটাতে সরকার সর্বদাই সচেষ্ট রয়েছে বলে মন্ত্রকের পক্ষ থেকে জানানো হয়েছে। এ প্রসঙ্গে আরও বলা হয়েছে, কর্পোরেট ক্ষেত্র তাদের প্রদেয় বকেয়া মিটিয়ে দেওয়ার জন্য আত্মনির্ভর ভারত প্যাকেজের সুবিধা গ্রহণ করতে পারে। মন্ত্রক এটা মনে করে যে, ক্ষুদ্র শিল্পসংস্থাগুলির প্রাপ্য বকেয়া মিটিয়ে দেওয়ার সৌজন্যবোধ এ ধরনের সংস্থাগুলির সঙ্গে যুক্ত লক্ষ লক্ষ পরিবারে এবং কোটি কোটি মানুষের জীবনে আনন্দ নিয়ে আসতে পারে।
CG/BD/DM
(
প্রধানমন্ত্রীরদপ্তর
প্রধানমন্ত্রী মোদী, প্রধানমন্ত্রী শ্রম যোগী মান – ধন যোজনার সূচনা করলেন
নয়াদিল্লি, ০৫ মার্চ ২০১৯
প্রধানমন্ত্রী শ্রী নরেন্দ্র মোদী আজ গুজরাটের বস্ত্রলে প্রধানমন্ত্রী শ্রম যোগী মান – ধন প্রকল্পের  সূচনা করেছেন। তিনি কয়েকজন সুফলভোগীর হাতে প্রধানমন্ত্রী শ্রম যোগী মান – ধন যোজনার পেনশন কার্ড তুলে দেন। দেশের ৩ লক্ষ অভিন্ন পরিষেবা কেন্দ্রে ভিডিও কনফারেন্সের মাধ্যমে এই অনুষ্ঠান সরাসরি সম্প্রচার করা হয়। পরিষেবা কেন্দ্রগুলিতে ২ কোটির বেশি শ্রমিক শ্রেণীর মানুষ এই অনুষ্ঠান প্রত্যক্ষ করেন।
আজকের দিনটিকে ঐতিহাসিক আখ্যা দিয়ে প্রধানমন্ত্রী দেশের অসংগঠিত ক্ষেত্রে কর্মরত ৪২ কোটি শ্রমিকের স্বার্থে প্রধানমন্ত্রী শ্রম যোগী মান – ধন যোজনা উৎসর্গ করেন। তিনি বলেন, অসংগঠিত ক্ষেত্রে নাম নথিভুক্ত রয়েছে, এমন শ্রমিকরা বয়সকালে এই কর্মসূচির আওতায় মাসিক ৩ হাজার টাকার পেনশন পাবেন। স্বাধীনতার পর এই প্রথমবার অপ্রচলিত ক্ষেত্রের সঙ্গে যুক্ত কোটি কোটি শ্রমিক শ্রেণীর মানুষের স্বার্থ পূরণেই কর্মসূচিটি গ্রহণ করা হয়েছে বলে শ্রী মোদী উল্লেখ করেন।
প্রধানমন্ত্রী শ্রম যোগী মান – ধন যোজনার সুফলগুলি সম্পর্কে বিস্তারিত ব্যাখ্যা দেন। তিনি জানান, এই প্রকল্পের সুফলভোগী প্রিমিয়াম হিসাবে যে পরিমাণ অর্থ জমা করবেন, কেন্দ্রীয় সরকারের পক্ষ থেকেও সমপরিমাণ অর্থ দেওয়া হবে। নিকটবর্তী অভিন্ন পরিষেবা কেন্দ্রগুলিতে মাসিক ১৫ হাজার টাকার কম উপার্জনকারী অপ্রচলিত ক্ষেত্রের সঙ্গে যুক্ত শ্রমিকদের সুফল গ্রহণ করার জন্য নাম নথিভুক্ত করার জন্যও তিনি আহ্বান জানান।
নাম নথিভুক্তিকরণ প্রক্রিয়ায় কোনও রকম সমস্যা হবে না বলে আশ্বাস দিয়ে শ্রী মোদী জনসভায় বলেন যে, এর জন্য কেবল আধার নম্বর ও ব্যাঙ্কের বিবরণ সহ একটি ফর্ম পূরণ করতে হবে। উপভোক্তার নাম নথিভুক্তিকরণের জন্য অভিন্ন পরিষেবা কেন্দ্রগুলিতে যে খরচ হবে, সেই খরচ কেন্দ্রীয় সরকার বহন করবে বলেও তিনি জানান। প্রধানমন্ত্রী সমগ্র এই প্রক্রিয়াকে ‘ডিজিটাল ভারতের বিস্ময়’ বলে বর্ণনা করেন।
প্রধানমন্ত্রী শ্রম যোগী মান – ধন যোজনায় অসংগঠিত ক্ষেত্রের শ্রমিকদের নাম নথিভুক্তিকরণে সাহায্য করার জন্য শ্রী মোদী সাধারণ মানুষের প্রতি আহ্বান জানান। কোনও বাড়ি বা প্রতিবেশীদের জন্য সমাজের উচ্চ বর্গের মানুষের এই সাহায্যের ফলে গরিব মানুষ বিশেষভাবে উপকৃত হবেন। শ্রমিক শ্রেণীর প্রতি সম্মান জানানো গেলেই দেশ এগিয়ে যাবে বলে শ্রী মোদী অভিমত প্রকাশ করেন।
প্রধানমন্ত্রী বলেন, কেন্দ্রীয় সরকার আয়ুষ্মান ভারত, প্রধানমন্ত্রী জীবন জ্যোতি বিমা যোজনা, প্রধানমন্ত্রী সুরক্ষা বিমা যোজনা, প্রধানমন্ত্রী আবাস যোজনা, উজ্জ্বলা যোজনা, সৌভাগ্য যোজনা এবং স্বচ্ছ ভারতের মতো উদ্যোগগুলি অসংগঠিত ক্ষেত্রে কর্মরত শ্রমিক শ্রেণীর মানুষের স্বার্থেই শুরু করেছে। দেশে মহিলাদের ক্ষমতায়ন ও শিশুকন্যাদের কল্যাণে সরকার যে সমস্ত উদ্যোগ গ্রহণ করেছে, প্রধানমন্ত্রী সেকথাও উল্লেখ করেন।
প্রধানমন্ত্রী শ্রম যোগী মান – ধন যোজনার বিভিন্ন সুযোগ-সুবিধার পাশাপাশি, আয়ুষ্মান ভারত কর্মসূচির আওতায় স্বাস্থ্য বিমা, প্রধানমন্ত্রী জীবন জ্যোতি বিমা যোজনার আওতায় জীবন তথা কর্মক্ষমতা হারালে বিশেষ সুবিধা প্রদানের মতো উদ্যোগগুলি অসংগঠিত ক্ষেত্রের শ্রমিকদের বয়সকালে নিশ্চিত সামাজিক সুরক্ষা প্রদান করবে।
দুর্নীতির বিরুদ্ধে তাঁর কঠোর অবস্থানের কথা পুনরায় উল্লেখ করে প্রধানমন্ত্রী বলেন, বর্তমান কেন্দ্রীয় সরকার দালালদের অযাচিত হস্তক্ষেপ ও দুর্নীতি চিরতরে দূরীকরণে অঙ্গীকারবদ্ধ। তিনি বলেন, প্রধানমন্ত্রী গুরুতর এই বিষয়গুলিতে সর্বদাই সজাগ রয়েছেন।
CG/BD/SB
(Visitor Counter : 810
প্রধানমন্ত্রীরদপ্তর
আমেদাবাদের গোডাউনে অগ্নিকান্ডে প্রাণহানির ঘটনায় শোকপ্রকাশ প্রধানমন্ত্রীর
নতুন দিল্লি, ৪ নভেম্বর, ২০২০
আমেদাবাদের গোডাউনে অগ্নিকান্ডের জেরে প্রাণহানির ঘটনায় গভীর শোকপ্রকাশ করেছেন প্রধানমন্ত্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন, “আমেদাবাদের একটি গোডাউনে আগুন লাগার জেরে প্রাণহানির ঘটনায় গভীর শোকপ্রকাশ করছি। শোকাহত পরিবারের প্রতি সমবেদনা জানাচ্ছি। আহতদের দ্রুত আরোগ্য কামনা করছি। সংশ্লিষ্ট কর্তৃপক্ষ ক্ষতিগ্রস্থদের সম্ভাব্য সকল সহায়তা প্রদান করা হবে।”
CG/SS/SFS
(
অর্থমন্ত্রক
স্বাস্হ্য সুরক্ষায় ৬৯ হাজার কোটি টাকা বরাদ্দ হল কেন্দ্রীয় বাজেটে
নয়াদিল্লি, ০১ ফেব্রুয়ারি, ২০২০
দেশের আম নাগরিকের সার্বিক স্বাস্হ্য সুরক্ষার জন্য ২০২০-২১এর কেন্দ্রীয় বাজেটে ৬৯ হাজার কোটি টাকা বরাদ্দ করা হয়েছে। এর আওতায় রয়েছে ৬ হাজার ৪০০ কোটি টাকার প্রধানমন্ত্রী জন আরোগ্য যোজনাও ।
আজ সংসদে ২০২০-২১এর কেন্দ্রীয় বাজেট পেশ করার সময় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন বলেন, বর্তমানে পিএমজেএওয়াই-এর অধীনে ২০ হাজারেরও বেশি তালিকাভুক্ত হাসপাতাল রয়েছে। টিয়ার-২ এবং টিয়ার-৩ শহরগুলিতে গরিব মানুষের সেবায় আরও বেশি সংখ্যক হাসপাতালের প্রয়োজন রয়েছে বলে মন্তব্য করেন অর্থমন্ত্রী। পিপিপি মডেল অনুসরণ করে হাসপাতাল গড়ে তোলার জন্য ‘ভায়াবিলিটি গ্যাপ ফান্ডিং ইউন্ডো’ স্হাপনের প্রস্তাবও করা হয় বাজেটে।
প্রথম পর্যায়ে আয়ুষ্মান ভারতের তালিকাভুক্ত হাসপাতাল এখনও গড়ে ওঠেনি এমন জেলাগুলিতে নতুন করে হাসপাতাল গড়ে তোলার প্রস্তাব করা হয়। শ্রীমতী সীতারমন বলেন, এরফলে বহু তরুণ-তরুণীর কর্মসংস্হান হবে। অর্থমন্ত্রী এছাড়াও জনৌষধি কেন্দ্র প্রকল্প প্রত্যেক জেলাতে প্রসার করার কথা ঘোষণা করেন।
CG/SSS/NS
(Visitor Counter : 70
আবাসনএবংশহরাঞ্চলেরদারিদ্র্যদূরীকরণমন্ত্রক
কল্যাণ – ডোম্বিভ্লি স্মার্ট সিটির কোভিড-১৯ সংক্রান্ত ড্যাশবোর্ড জনসমক্ষে এলো
নয়াদিল্লি, ২৯ এপ্রিল, ২০২০
কল্যাণ – ডোম্বিভ্লি পুর নিগম সম্প্রতি পুর এলাকায় কোভিড-১৯ পরিস্থিতি সম্পর্কে ড্যাশবোর্ড শুরু করার কথা ঘোষণা করে। সেই অনুযায়ী, কোভিড-১৯ সংক্রান্ত ড্যাশবোর্ডটি এখন জনসমক্ষে প্রকাশ করা হয়েছে। এই ড্যাশবোর্ডের একটি লিঙ্কের সঙ্গে পুর নিগমের ওয়েবসাইটের সংযোগ স্থাপন করা হয়েছে। এর ফলে, যে কোনও ব্যক্তি ঐ লিঙ্কে ক্লিক করে ড্যাশবোর্ডে উল্লিখিত তথ্য দেখতে পারবেন। এই ড্যাশবোর্ডের লিঙ্ক হ’ল - https://kdmc-coronavirus-response-skdcl.hub.arcgis.com.
এই ড্যাশবোর্ডের মূল বৈশিষ্ট্য হ’ল – যে কোনও ব্যক্তি মেনুতে ক্লিক করে যে কোনও নির্বাচনী ওয়ার্ডের কোভিড-১৯ সংক্রান্ত বিভিন্ন তথ্য ও প্রাসঙ্গিক যাবতীয় গ্রাফ বা রেখাচিত্র দেখতে পারবেন। এছাড়াও, এই স্মার্ট সিটি শহরের সংশ্লিষ্ট ওয়ার্ডগুলির বিশেষ মানচিত্র দেখা যাবে।
(CG/BD/SB
প্রধানমন্ত্রীরদপ্তর
প্রধানমন্ত্রী গুরুদ্বোয়ারা রাকাবগঞ্জ দর্শন করে গুরু তেগবাহাদুরকে শ্রদ্ধা নিবেদন করেছেন
নতুন দিল্লি, ২০ই ডিসেম্বর, ২০২০
প্রধানমন্ত্রী শ্রী নরেন্দ্র মোদী নতুন দিল্লির গুরুদ্বোয়ারা রাকাবগঞ্জ দর্শন করেছেন এবং গুরু তেগবাহাদুরকে তাঁর সর্বোচ্চ আত্মবলিদানের জন্য স্মরণ করেছেন।
প্রধানমন্ত্রী বলেছেন, “আজ সকালে, আমি ঐতিহাসিক গুরুদ্বোয়ারা রাকাবগঞ্জ সাহিবে প্রার্থনা করেছি, যেখানে শ্রী গুরু তেগবাহাদুর জির পবিত্র দেহ দাহ করা হয়েছিল। আমি নিজেকে আর্শীবাদধন্য বলে মনে করছি। বিশ্বের লক্ষ লক্ষ মানুষের সঙ্গে আমিও শ্রী গুরু তেগবাহাদুর জির উদারতায় গভীরভাবে অনুপ্রাণিত হই।
এটি গুরু সাহিবের বিশেষ কৃপা যে আমাদের সরকারের সময়েই আমরা শ্রী গুরু তেগবাহাদুর জির ৪০০তম প্রকাশ পর্বের বিশেষ অনুষ্ঠান উদযাপন করবো।
আসুন আমরা সকলে এই পবিত্র মুহুর্তটিকে ঐতিহাসিকভাবে উদযাপন করি এবং শ্রী গুরু তেগবাহাদুর জির আদর্শ মেনে চলি।”
কেন্দ্রীয়মন্ত্রিসভা
কেন্দ্রীয় মন্ত্রিসভা ভারত ও উজবেকিস্তানের মধ্যে স্বাস্থ্য ও চিকিৎসা-বিজ্ঞানের ক্ষেত্রে সহযোগিতার বিষয়ে একটি চুক্তি অনুমোদন করেছে
নয়াদিল্লি, ২৬ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের  বৈঠকে ভারত ও উজবেকিস্তানের মধ্যে স্বাস্থ্য ও চিকিৎসা-বিজ্ঞানের ক্ষেত্রে সহযোগিতার লক্ষ্যে একটি চুক্তি স্বাক্ষরের প্রস্তাবে সবুজ সঙ্কেত দেওয়া হয়েছে। চিকিৎসাক্ষেত্রে ব্যবহৃত যন্ত্রপাতি, বিশেষ করে মেডিকেল শিক্ষা প্রতিষ্ঠানগুলির গবেষণাগারে প্রশিক্ষণের কাজে ব্যবহৃত যন্ত্রপাতি এবং ওষুধপত্রের ব্যবসায়িক সহযোগিতা বৃদ্ধি, প্রাথমিক স্বাস্থ্য পরিষেবা শক্তিশালী করা এবং স্বাস্থ্যকেন্দ্র গড়ে তোলা, মেডিকেল এবং স্বাস্থ্য গবেষণার ক্ষেত্রে অভিজ্ঞতার বিনিময় করা, টেলি-মেডিসিন ও বৈদ্যুতিন পদ্ধতিতে স্বাস্থ্য সংক্রান্ত তথ্য ব্যবস্থার ক্ষেত্রে অভিজ্ঞতা ও প্রযুক্তির বিনিময়, মাতৃত্বকালীন ও শিশু স্বাস্থ্য সুরক্ষা, সংক্রমণযোগ্য ও সংক্রমণযোগ্য নয় – এই ধরণের রোগ-ব্যাধি নিয়ন্ত্রণ, রোগের প্রাদুর্ভাব মোকাবিলা ও নজরদারির ব্যবস্থা, ওষুধপত্র এবং এই ধরণের পণ্যদ্রব্য বিষয়ে একটি নিয়ন্ত্রণ ব্যবস্থা গড়ে তোলা এবং পারস্পরিক স্বার্থ-সংশ্লিষ্ট অন্যান্য ক্ষেত্রে সহযোগিতা বৃদ্ধির লক্ষ্যেই এই চুক্তি স্বাক্ষরিত হবে। এ বিষয়ে পর্যালোচনার জন্য একটি কর্মীগোষ্ঠী গড়ে তোলারও সিদ্ধান্ত নেওয়া হয়েছে।
CG/PB/DM/…
(Visitor Counter : 99
স্বাস্থ্যওপরিবারকল্যাণমন্ত্রক
বিশ্ব স্বাস্থ্য সংস্থার কার্যনির্বাহী পর্ষদের ১৪৮তম অধিবেশনে পৌরহিত্য করলেন ডাঃ হর্ষবর্ধন
নয়াদিল্লি, ২২ জানুয়ারি, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন মঙ্গলবার ভিডিও কনফারেন্সের মাধ্যমে বিশ্ব স্বাস্থ্য সংস্থা -র ১৪৮তম কার্যনির্বাহী পর্ষদের অধিবেশনে পৌরহিত্য করেন। অধিবেশনের সমাপ্তিসূচক ভাষণে ডাঃ হর্ষবর্ধন বলেন, বিশ্বের একাধিক প্রান্তে নির্দিষ্ট সময়সীমা-ভিত্তিক এলাকায় ভার্চ্যুয়াল পদ্ধতিতে সংগঠনের বৃহত্তর এজেন্ডাগুলি গ্রহণের জন্য সদস্য দেশগুলিকে ধন্যবাদ। বিশ্ব স্বাস্থ্য সংস্থা সাধারণ মানুষের জীবনে লক্ষ্যণীয় অবদান রাখার ক্ষেত্রে সর্বদাই যুক্ত থেকেছে। এজন্য বহু দেশ সংস্থার প্রতি নিজেদের সমর্থন প্রকাশ করেছে। বিভিন্ন চ্যালেঞ্জ সত্ত্বেও সদস্য দেশগুলি যে নীতি-কাঠামো প্রণয়নে সম্মত হয়েছে, তার জন্য আমি ধন্যবাদ জানাই। এই নীতি রূপায়ণের ক্ষেত্রেও লক্ষ্যণীয় অগ্রগতি হচ্ছে। সমাজের সবচেয়ে দুর্দশাগ্রস্ত ও অসুরক্ষিত মানুষের জীবনে পরিবর্তন নিয়ে আসতে এই প্রতিষ্ঠানের সামগ্রিক কাজকর্মে আরও সংস্কারের প্রয়োজনীয়তা রয়েছে। সকলের জন্য সর্বজনীন স্বাস্থ্য পরিষেবার লক্ষ্যে আমাদেরকে এক নতুন দৃঢ় সংকল্প নিয়ে একযোগে কাজ করতে হবে। আগামী দু’দশকে স্বাস্থ্য ক্ষেত্রে একাধিক চ্যালেঞ্জ আসতে চলেছে। এই প্রেক্ষিতে সকলের এক অভিন্ন দায়িত্ব রয়েছে।
কোভিড-১৯ প্রসঙ্গে ডাঃ হর্ষবর্ধন বলেন, যখন থেকে এই ভাইরাস সংক্রমণকে মহামারী হিসাবে ঘোষণা করা হয়েছে, তখন থেকেই আমরা সংক্রমণ প্রতিরোধ ও নিয়ন্ত্রণে নিরন্তর লড়াই চালিয়ে এসেছি। এখন আমরা এই মহামারী দমনের একেবারে চূড়ান্ত পর্যায়ে এসে পৌঁছেছি। মহামারীর সময় দ্বিপাক্ষিক ও বহুপাক্ষিক-ভিত্তিতে পরস্পরের প্রতি সমবেদনা জানানোর ক্ষেত্রে সকল সদস্য দেশগুলির প্রতি আমরা কৃতজ্ঞ।
মহামারীর সময় যাঁরা নিজেদের জীবন উৎসর্গ করেছেন, তাঁদের শ্রদ্ধা ও সম্মান জানানোর উপযুক্ত সময় উপস্থিত হয়েছে। এমনকি, যাঁরা এখনও এই মহামারীর বিরুদ্ধে লড়াইয়ে নিঃস্বার্থভাবে নিরন্তর নিয়োজিত রয়েছেন, তাঁদের অভিনন্দন জানাই।
ডাঃ হর্ষবর্ধন সদ্য সমাপ্ত ২০২০-কে বিজ্ঞানের বর্ষ হিসাবে উল্লেখ করে বলেন, কোভিড-১৯ মহামারীর সময় সমগ্র বিশ্ব মানবতার শ্রেষ্ঠ নজির প্রত্যক্ষ করেছে। এই সময়ে সারা বিশ্ব জুড়ে পারস্পরিক সহযোগিতা ও সমন্বয়ের যে অদৃশ্য দাবি উঠেছিল, তা বিজ্ঞানী ও বিশেষজ্ঞদের পারস্পরিক মতবিনিময়ের মাধ্যমে পূরণ করা গেছে। ২০২০-কে যদি কোভিড টিকা উদ্ভাবনের জন্য গণ্য করা যায়, তা হলে ২০২১ আমাদের কাছে এই টিকা পৌঁছে দেওয়ার ক্ষেত্রে চ্যালেঞ্জের বছর হয়ে উঠতে চলেছে। আর এখানেই বিশ্ব স্বাস্থ্য সংস্থার বড় দায়িত্ব রয়েছে।
কোভিড-১৯ মোকাবিলায় সদস্য দেশ এবং বিশ্ব স্বাস্থ্য সংস্থার নিরবচ্ছিন্ন প্রয়াস ইন্ডিপেন্ডেন্ট ওভারসাইট অ্যান্ড অ্যাডভাইজারি কমিটি প্রশংসা করেছে। বাইডেন-হ্যারিস প্রশাসনের পক্ষ থেকে বিশ্ব স্বাস্থ্য সংস্থার কার্যনির্বাহী পর্ষদে বক্তব্য রাখতে গিয়ে মার্কিন যুক্তরাষ্ট্রের রাষ্ট্রপতির মুখ্য চিকিৎসা উপদেষ্টা ডাঃ অ্যান্টনি ফাউচি বলেছেন, মার্কিন যুক্তরাষ্ট্র বিশ্ব স্বাস্থ্য সংস্থার সদস্য দেশ হিসাবে কাজ করে যাবে এবং সমস্ত আর্থিক দায়দায়িত্বও পালন করবে। সেই সঙ্গে, প্রয়োজনীয় কারিগরি সহযোগিতাও যোগাবে। ডাঃ হর্ষবর্ধন মার্কিন যুক্তরাষ্ট্রের এই ঘোষণার জন্য সেদেশকে ধন্যবাদ জানান।
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ৮৯.৭৪ কোটি করোনা প্রতিষেধক টিকা দেওয়া অতিক্রম করেছে
গত ২৪ ঘন্টায় ৬৯ লক্ষ ৩৩ হাজারের বেশি টিকা দেওয়া হয়েছে
আরোগ্যের হার বর্তমানে হয়েছে ৯৭.৮৬ শতাংশ, মার্চ-২০২০-র পর থেকে সর্বোচ্চ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ২৪ হাজার ৩৫৪
ভারতে সুস্পষ্টভাবে আক্রান্তের সংখ্যা ২,৭৩,৮৮৯
সুস্পষ্টভাবে মোট আক্রান্তের হার ০.৮১ শতাংশ
সাপ্তাহিক ভাবে আক্রান্তের হার  বিগত ৯৯ দিন ধরে যা ৩ শতাংশের নিচে
নতুন দিল্লি, ০২ অক্টোবর, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৮৯.৭৪ কোটি অতিক্রম করেছে।
গত ২৪ ঘন্টায় ৬৯ লক্ষ ৩৩ হাজার ৮৩৮ জনকে টিকা দেওয়া হয়েছে।
দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৮৯ কোটি ৭৪ লক্ষ ৮১ হাজার ৫৫৪ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৭৩ হাজার ২৮৭ জন স্বাস্থ্যকর্মী প্রথম ডোজ এবং ৮৯ লক্ষ ০৭ হাজার ৭৯০ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ৫৪ হাজার ০০৭ জন কর্মী প্রথম ডোজ এবং ১ কোটি ৫০ লক্ষ ৪৭ হাজার ৩৯২ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৩৬ কোটি ৩৫ লক্ষ ৩৯ হাজার ৭৩৪ জন প্রথম ডোজ এবং ৮ কোটি ৫১ লক্ষ ১৮ হাজার ৩০৩ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৬ কোটি ০৩ লক্ষ ০২ হাজার ২২৭ জন প্রথম ডোজ এবং ৭ কোটি ৭৫ লক্ষ ১৮ হাজার ০২৯ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ১০ কোটি ১৭ লক্ষ ৬২ হাজার ৪৮৯ জন প্রথম ডোজ পেয়েছেন।
দ্বিতীয় ডোজ পেয়েছেন ৫ কোটি ৬৫ লক্ষ ৫৮ হাজার ২৯৬ জন।
অর্থাৎ মোট ৮৯ কোটি ৭৪ লক্ষ ৮১ হাজার ৫৫৪ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
গত ২৪ ঘন্টায় সারাদেশে মোট ২৫ হাজার ৪৫৫ জন রোগী আরোগ্য হয়ে উঠেছেন।
করোনার জনিত অতিমারির শুরু থেকে এ পর্যন্ত ৩ কোটি,৩০ লক্ষ, ৬৮ হাজার ৫৯৯ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৭.৮৬ শতাংশ।
দেশে গত ২৪ ঘন্টায় ২৪ হাজার ৩৫৪ জন নতুন করে আক্রান্ত হয়েছেন। বিগত ৯৭ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ২ লক্ষ ৭৩ হাজার ৮৮৯। যা ১৯৭ দিন পর সর্বনিম্ন। বর্তমানে মোট আক্রান্তের হার ০.৮১ শতাংশ।
গত ২৪ ঘন্টায় দেশে মোট ১৪,২৯,২৫৮ টি নমুনা পরীক্ষা হয়েছে। সারাদেশে এ পর্যন্ত ৫৭ কোটি ১৯ লক্ষ ৯৪ হাজার ৯৯০ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ১.৬৭ শতাংশ। যা বিগত ৯৯ দিন ধরে ৩ শতাংশের নিচে। দৈনিক ভিত্তিতে এই হার আজ ১.৭০ শতাংশ। দৈনিক ভিত্তিতে আক্রান্তের হার গত ৩৩ দিন ধরে ৩ শতাংশের নিচে রয়েছে। অন্যদিকে, দৈনিক ভিত্তিতে এই আক্রান্তের হার গত ১১৬ দিন ধরে ৫ শতাংশের নিচে রয়েছে।
CG/ SB
(Visitor Counter : 148
কর্মী, জন-অভিযোগএবংপেনশনমন্ত্রক
২০২০ সালে জন প্রশাসনে উৎকর্ষতার জন্য প্রধানমন্ত্রীর পুরস্কার
নয়াদিল্লী, ২৫ আগস্ট, ২০২০
কেন্দ্রীয় ও রাজ্য সরকারি বিভিন্ন সংস্থা এবং জেলাগুলিকে অভূতপূর্ব এবং উদ্ভাবনমূলক কাজের স্বীকৃতি দিতে ২০০৬ সালে কেন্দ্র জনপ্রশাসনে উৎকর্ষতার জন্য প্রধানমন্ত্রীর পুরস্কারের সূচনা করেছিল। ২০১৪ সালে বিভিন্ন গুরুত্বপূর্ণ প্রকল্প, উদ্ভাবন এবং উচ্চাকাঙ্খী জেলাগুলির জন্য জেলা কালেক্টরেটদের কাজের স্বীকৃতি দিতে এই প্রকল্পটিকে পুনর্গঠিত করা হয়। ২০২০ সালে জেলাগুলির আর্থিক উন্নয়নে জেলা কালেক্টরেটদের ভূমিকাকে স্বীকৃতি দিতে এই প্রকল্পের আবারও পুনর্গঠন করা হয়েছে। এ বছর প্রধানমন্ত্রী রাষ্ট্রীয় একতা দিবসে অর্থাৎ ৩১শে অক্টোবর গুজরাটের কেভারিয়ার স্ট্যাচু অফ ইউনিটিতে এই পুরস্কার প্রদান করবেন।
২০২০ সালে সিভিল সার্ভেন্টদের কাজের স্বীকৃতি দিতে সর্বাঙ্গীনভাবে এই প্রকল্পটিকে পুনর্গঠিত করা হয়েছে। এক্ষেত্রে যে বিষয়গুলিকে বিবেচনা করা হয়েছে সেগুলি হল
১. অগ্রাধিকার ক্ষেত্রে সমন্বিত উন্নয়নে মূলধনের যোগানের ব্যবস্থা করা
২. জেলায় স্বচ্ছ ভারত মিশন  জনসাধারণের অংশগ্রহণকে অর্থাৎ ‘জন ভাগিদারী’ হিসেবে উৎসাহিত করা
৩. পরিষেবা প্রদান প্রক্রিয়ার উন্নতি এবং জন-অভিযোগের নিষ্পত্তি
জেলাগুলির সব ক্ষেত্রে বিভিন্ন প্রকল্পের রূপায়ণ কতটা হয়েছে তার ওপর ভিত্তি করে পুরস্কার দেওয়ার বিষয়টি বিবেচনা করা হয়েছে। যেসমস্ত ক্ষেত্রগুলিকে অগ্রাধিকার দেওয়া হয়েছে সেগুলি বাস্তবায়নের জন্য কতটা মূলধনের যোগান নিশ্চিত করা গেছে, সংশ্লিষ্ট প্রকল্পগুলিতে জনসাধারণের অংশগ্রহণকে উৎসাহিত করা, পরিষেবা প্রদানের উন্নতি এবং জন-অভিযোগের নিষ্পত্তির ক্ষেত্রে জেলাশাসকের অবদানকে এই পুরষ্কারের মাধ্যমে স্বীকৃতি দেওয়া হবে।
নমামী গঙ্গে প্রকল্পে জেলা স্তরের আধিকারিকদের উদ্যোগকেও এই পুরস্কারের মাধ্যমে স্বীকৃতি দেওয়া হবে।
উচ্চাকাঙ্খী জেলাগুলির কর্মসূচিকে দ্রুত বাস্তবায়নের জন্য পুরস্কার দেওয়া হবে। গত ২ বছরে প্রকল্পগুলি রূপায়ণের দিকটি এক্ষেত্রে বিবেচিত হবে।
সাধারণভাবে প্রতি বছর উদ্ভাবন ক্ষেত্রে সবথেকে বেশি মনোনয়ন জমা পরে। জাতীয়, রাজ্য এবং জেলা- এই তিনটি স্তরে পৃথকভাবে এই প্রকল্পের মাধ্যমে উদ্ভাবনকে স্বীকৃতি দেওয়া হয়।
প্রধানমন্ত্রীর পুরস্কারের একটি পোর্টাল জন-অভিযোগ এবং পেনশন দপ্তরের প্রতিমন্ত্রী জঃ জীতেন্দ্র সিং গত ১৭ই জুলাই সূচনা করেন। তারপর থেকে প্রশাসনিক সংস্কার এবং জন-অভিযোগ দপ্তর ভিডিও কনফারেন্স, কল সেন্টারের মাধ্যমে যোগাযোগ করেছে। এছাড়া দপ্তরের সচিবদের থেকে রাজ্যগুলির মুখ্যসচিব ও কেন্দ্রশাসিত অঞ্চলের প্রশাসকদের সঙ্গেও যোগাযোগ করা হয়। এই পুরস্কারের জন্য মনোনয়ন জমা দেওয়ার শেষ তারিখ বাড়িয়ে ২৩শে আগস্ট করা হয়েছিল। কোভিড-১৯ মহামারীর কারণেরই এই সিদ্ধান্ত নেওয়া হয়। ৭০২টি জেলা এ বছরের পুরস্কারের জন্য মনোনয়ন জমা দিয়েছে। এরমধ্যে ৬৭৮টি জেলায় ডিস্ট্রিক্ট পারফরমেন্স ইন্ডিকেটরর্স প্রোগ্রাম-এর জন্য বিবেচিত হয়েছে। উদ্ভাবন বিভাগে ৬৪৬টি আবেদন জমা পরেছে। এরমধ্যে ১০৪টি কেন্দ্রীয় সরকারি প্রতিষ্ঠানের। রাজ্য স্তরের উদ্ভাবনের জন্য ১৯৩টি এবং জেলা স্তরের উদ্ভাবনের ৬৬০টি আবেদনপত্র জমা পরেছে। নমামী গঙ্গে প্রকল্পে ৪৮টি জেলা এবং উচ্চাকাঙ্খী জেলা কর্মসূচির আওতায় ৮১টি জেলা আবেদনপত্র জমা দিয়েছে।
(CG/CB/NS
ক্ষুদ্র, অতিক্ষুদ্রওমাঝারিশিল্পমন্ত্রক
বিভিন্ন ক্ষেত্রের জন্য কেন্দ্রীয় সরকারের ঘোষিত ত্রাণ প্রকল্প এবং এমএসএম ই-র নতুন সংজ্ঞা শিল্প ক্ষেত্রেকে চাঙ্গা করবে : শ্রী গডকরি
নয়াদিল্লি, ১৭ মে, ২০২০
ক্ষুদ্র, মাঝারি ও অতিক্ষুদ্র দফতর এবং সড়ক পরিবহন দপ্তরের কেন্দ্রীয় মন্ত্রী শ্রী নীতিন গডকরি বলেছেন, কেন্দ্রীয় সরকার এমএসএম ই সহ বিভিন্ন ক্ষেত্রের জন্য যেসব ত্রাণ প্রকল্প ঘোষণা করেছে এবং এমএসএমই-র নতুন সংজ্ঞা শিল্প ক্ষেত্রে ব্যাপক সুফল লাভ করা যাবে। তিনি এমএসএমই-র সঙ্গে সংশ্লিষ্ট বিভিন্ন ব্যক্তিদের কেন্দ্রীয় সরকারের দেওয়া অর্থের সঠিক ব্যবহার কি ভাবে করা যায় সে ব্যাপারে পরামর্শ দেওয়ার আহ্বান জানিয়েছেন। আজ ভিডিও কনফারেন্সিং-এর মাধ্যমে ‘এমএসএমই-র ওপর কোভিড-১৯ এর প্রভাব’ এবং ’২০ লক্ষ কোটি টাকার প্যাকেজ ঘোষণার পর ভারতের শিল্প ভবিষ্যৎ’ শীর্ষক এক আলোচনাচক্রে অংশ নিচ্ছিলেন। তিনি কৃষি ও মৎস চাষ ক্ষেত্রে এমএসএমই-র ভূমিকা আরও কতটা প্রসারিত করা যায় সেটি নিয়েও সকলকে ভাবতে বলেন। শ্রী গডকরি এই কঠিন সময় শিল্প সংস্থাগুলিকে ইতিবাচক মনোভাব নিয়ে কাজ করার কথা বলেন। চীন থেকে জাপানি শিল্প সংস্থাগুলিকে সরিয়ে নিয়ে যাওয়ার জন্য জাপান সরকার যে বিশেষ প্যাকেজ ঘোষণা করেছে, সে প্রসঙ্গে মন্ত্রী বলেন, ভারতের কাছে এটা একটা বড় সুযোগ এবং সদ্ব্যাবহার করতে হবে।
গ্রীণ এক্সপ্রেসওয়ে সম্পর্কে তিনি বলেন, নয়াদিল্লি-মুম্বাই গ্রীণ এক্সপ্রেসওয়ে-র কাজ শুরু হয়ে গেছে এবং এই সড়কটি গ্রামীণ, আদিবাসী প্রধান এলাকা এবং পিছিয়ে পড়া এলাকার মধ্যে দিয়ে যাচ্ছে। এর ফলে, এই সমস্ত অঞ্চলে ভবিষ্যতে শিল্প বিকাশের সম্ভাবনা বৃদ্ধি পেয়েছে।
শ্রী গডকরি এই আলোচনার সময় বিভিন্ন প্রশ্নের উত্তর দেন এবং জানান সরকার সবরকম সাহায্য করতে প্রস্তুত।
(CG/SDG/SKD
প্রধানমন্ত্রীরদপ্তর
প্রধানমন্ত্রী ভারতীয় হকি দলের প্রত্যেক সদস্যের প্রশংসা করেছেন
প্রত্যেক হকি প্রেমী ও ক্রীড়া অনুরাগীদের কাছে ২০২১-এর ৫ আগস্ট অন্যতম স্মরণীয় দিন হয়ে থাকবে : প্রধানমন্ত্রী
প্রত্যেক ভারতীয়ের মনে ও হৃদয়ে হকির জন্য বিশেষ জায়গা রয়েছে
নতুন দিল্লি, ৫ আগস্ট, ২০২১
প্রধানমন্ত্রী শ্রী নরেন্দ্র মোদী অলিম্পিকে ব্রোঞ্জ পদক জয়ের জন্য ভারতীয় পুরুষ হকি দলের প্রশংসা করেছেন। প্রধানমন্ত্রী পুনরায় বলেছেন, প্রত্যেক ভারতীয়ের মনে ও হৃদয়ে হকির বিশেষ জায়গা রয়েছে। প্রত্যেক হকি প্রেমী ও ক্রীড়া অনুরাগীর কাছে ২০২১-এর ৫ আগস্ট অন্যতম স্মরণীয় দিন হিসেবে থেকে যাবে।
একগুচ্ছ ট্যুইটে প্রধানমন্ত্রী ভারতীয় হকি দলের প্রত্যেক খেলোয়াড়ের প্রশংসা করেছেন।
এর আগে, প্রধানমন্ত্রী ভারতের গৌরবময় সাফল্যে তৎক্ষণাৎ তাঁর প্রতিক্রিয়া ব্যাক্ত করেন। সেদিন প্রধানমন্ত্রী উত্তরপ্রদেশে প্রধানমন্ত্রী গরীব কল্যাণ অন্ন যোজনার সুফলভোগীদের সঙ্গে মতবিনিময়ের সময় আরও একবার ভারতীয় হকির গৌরবময় মুহূর্তের কথা উল্লেখ করে আনন্দ প্রকাশ করেন।
CG/BD/AS
(
অর্থমন্ত্রক
তিনটি রাষ্ট্রায়ত্ত ব্যাঙ্কের মিলন আজ থেকে কার্যকর হয়েছে
কলকাতা, ১ এপ্রিল, ২০১৯
তিনটি রাষ্ট্রায়ত্ত ব্যাঙ্ক, ব্যাঙ্ক অফ বরোদা, বিজয়া ব্যাঙ্ক এবং দেনা ব্যাঙ্ক সংযুক্ত হয়ে নতুন করে ব্যাঙ্ক অফ বরোদা নামে আত্মপ্রকাশ করেছে। এটিই হবে ভারতের দ্বিতীয় বৃহত্তম ব্যাঙ্ক। আজ  থেকে সংযুক্ত এই ব্যাঙ্ক কাজ শুরু করেছে। এই প্রথম ভারতে তিনটি ব্যাঙ্ককে যুক্ত করে একটি সংহত ব্যাঙ্কিং সংস্থা গড়ে তোলা হল। সম্মিলিত ব্যাঙ্কগুলির মোট ৯,৫০০টিরও বেশি শাখা, ১৩,৪০০টিরও বেশি এটিএম এবং ৮৫ হাজারেরও বেশি কর্মী দেশের ১ কোটি ২০ লক্ষ গ্রাহকদের সেবায় নিযুক্ত হবে।
সম্মিলিত এই ব্যাঙ্কের গ্রাহকরা এর শাখাগুলির ব্যাপক পরিধি এবং বিভিন্ন ধরণের পরিষেবার সুবিধা পাবেন। সম্মিলিত এই ব্যাঙ্কের নাম হবে ব্যাঙ্ক অফ বরোদা। এই উপলক্ষে ব্যাঙ্ক অফ বরোদার মুখ্য কার্যনির্বাহী আধিকারিক তথা ম্যানেজিং ডিরেক্টর শ্রী পি এস জয়াকুমার সন্তোষ ব্যক্ত করেছেন এবং জোরের সঙ্গে বলেছেন যে, একটি আধুনিক ও বিশ্বমানের ব্যাঙ্ক প্রতিষ্ঠান এই মিলনের ফলে গড়ে উঠবে এবং গ্রাহক, কর্মী এবং সংশ্লিষ্ট সকলের সুবিধার্থে কাজ করে যাবে।
CG/PB/DM
(Visitor Counter : 82